CELEX: 62022TN0108
Language: el
Date: 2022-03-01 00:00:00
Title: Υπόθεση T-108/22: Προσφυγή της 1ης Μαρτίου 2022 — Sopra Steria Benelux και Unisys Belgium κατά Επιτροπής

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/30
            
         
      Προσφυγή της 1ης Μαρτίου 2022 — Sopra Steria Benelux και Unisys Belgium κατά Επιτροπής
      (Υπόθεση T-108/22)
      (2022/C 191/39)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Sopra Steria Benelux (Ixelles, Βέλγιο), Unisys Belgium (Machelen, Βέλγιο) (εκπρόσωποι: L. Masson και G. Tilman, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση την οποία έλαβε και κοινοποίησε στις 20 Δεκεμβρίου 2021 η Ευρωπαϊκή Επιτροπή, στο πλαίσιο της διαδικασίας διαγωνισμού για την ανάθεση δημόσιας σύμβασης με κωδικό αναφοράς TAXUD/2019/OP/0006 και τίτλο «CCN-Evolution: Specification, development, maintenance and 3rd level support of TAXUD IT platforms — Lot A: Evolution services for the CCN/CSI Platform», κατά το μέρος που η Επιτροπή επιβεβαίωσε με την απόφαση αυτή ότι απορρίπτει την προσφορά της κοινοπραξίας των προσφευγουσών και αναθέτει τη σύμβαση σε άλλη, ανταγωνιστική κοινοπραξία, και
               
            
                  —
               
               
                  να καταδικάσει την Επιτροπή στο σύνολο των εξόδων της διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη των αιτημάτων τους, οι προσφεύγουσες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο υποστηρίζεται ότι η απόφαση της 20ής Δεκεμβρίου 2021 είναι άκυρη. Οι προσφεύγουσες ισχυρίζονται ειδικότερα ότι η προσβαλλόμενη απόφαση πρέπει να θεωρηθεί ως αμιγώς επιβεβαιωτική μιας προγενέστερης αποφάσεως που έχει ήδη ακυρωθεί από το Γενικό Δικαστήριο.
               
            
                  2.
               
               
                  Με τον δεύτερο λόγο υποστηρίζεται ότι η Επιτροπή υπέπεσε σε πρόδηλο σφάλμα εκτιμήσεως, παρέβη τη συγγραφή υποχρεώσεων, παραβίασε τις αρχές της χρηστής διοίκησης, και δη την αρχή patere legem quam ipse fecisti, και δεν τήρησε τον καθήκον επιμέλειας. Κατά τις προσφεύγουσες, η Επιτροπή παρέβη τη συγγραφή υποχρεώσεων την οποία είχε καταρτίσει η ίδια, επικαλούμενη ως αιτιολογία για τον εύλογο χαρακτήρα της τιμής του αναδόχου την υπεργολαβία ως προς το 60 % των υπηρεσιών που παρέχονται στη Ρουμανία και την Ελλάδα. Επιπλέον, η Επιτροπή δεν έλαβε υπόψη την έναρξη της εκτέλεσης της σύμβασης από τον ανάδοχο, όπερ αντιφάσκει προς την αιτιολογία της επιβεβαιωτικής αποφάσεως.